laion/Wikipedia-Exotic huggingface dataset:
RTGS

Real Time Gross Settlement (מערכת ליישוב חשבון פרטנית מיידית; בראשי תיבות – RTGS) היא מערכת ליישוב חשבון מיידית וסופית של תנועות כספיות בין בנקים וגורמים עסקיים כמו מסלקות אחרות ובין לקוחות. יישוב חשבון במערכת RTGS הוא סופי ובלתי ניתן להחזרה. השימוש במערכת RTGS נועד להפחית את הסיכון שבנפילת גורם פיננסי במערכת הבנקאית במדינה, כאשר המצב האמיתי של הגורם הפיננסי אינו ברור במהלך היום. השימוש במערכת זמן אמת מחייב את הגורמים הפיננסיים השונים לנהל נזילות תוך יומיות ולא רק בין יומית. כמו כן, על מנת שהמערכת תהיה רלוונטית – צריכות כל מערכות התשלומים האחרות לעשות שימוש ב-RTGS גם כן. במדינות שונות הפעלת המערכת נעשית על ידי הבנק המרכזי ובאחרות על ידי גוף נייטרלי המשותף לבנקים ולבנק המרכזי תוך פיקוח של הבנק המרכזי. במדינת ישראל קיימת מערכת RTGS, המכונה זה"ב – זיכויים והעברות בזמן אמת, וזאת לאחר שדו"ח של הבנק העולמי, שנכתב לפני מספר שנים[דרושה הבהרה], העלה את המחסור במערכת לסליקה בזמן אמת כסיכון. מערכת זה"ב, באתר בנק ישראל
הפועל ירושלים (שחייה)

הפועל ירושלים היא אגודת שחייה ישראלית מירושלים. האגודה היא מחלקת השחייה במועדון הספורט של הפועל ירושלים והיא אגודת השחייה הגדולה בישראל. האגודה מתאמנת בבריכות: חוות הנוער הציוני, בית הנוער העברי, בית טיילור, נווה יעקב, בית החייל בירושלים, בית שמש וכפרי עומר (שלוחה בנגב). האגודה הוקמה ב-1989 על ידי "אגודת שחייני ירושלים". מאז קטפה את רוב תוארי האליפות האפשריים. קודם להקמת האגודה פעלה קבוצה בשם "הפועל ימק"א" בבריכת השחיה של מתחם ימק"א ירושלים. קבוצה זו הצטרפה לאיגוד הספורט הפועל ב-1977. היא פעלה תחת הדרכתם של המאמנים דוד סיבור ומנו מאי, והתאמנה גם בבריכת השחייה שבמרכז הקהילתי פיליפ ליאון בקריית היובל. שחיינים בולטים בתקופה זו במועדון כללו את ליאור בירקאן, מישל קובין, גליה אקר, עירית גלוסקינוס וערן גרומי. עם הקמת האגודה עבורו רוב השחיינים והמאמנים של "הפועל ימק"א" אליה. בשנת 1998 התפצלה האגודה, שהמאמנים ברי אבנר ומנו מאי ואחרים, הקימו את אגודת השחייה "ירושלים רבתי" . מאז הפיצול פרצו מספר סכסוכים בין האגודות. בין השחיינים הידועים של האגודה בעבר ובהווה ניתן למנות את השחיינים האולימפיים: שחיינית העבר, אלופת ישראל ליאור בירקאן, שחתה בהפועל ימק"א אולימפיאדת ברצלונה: ערן גרומי אולימפיאדת אטלנטה: ודים אלכסייב ודן קטלר אולימפיאדת סידני: מיקי חליקה, אורן אזרד, יואב מאירי ויואב גת אולימפיאדת בייג'ינג: גיא ברנע וגל נבו אולימפיאדת לונדון: גל נבו ואמרי גניאל אולימפיאדת ריו: אנדראה מורז וזיו קלונטרוב אולימפיאדת טוקיו: אנדראה מורז ותומר פרנקל שילו איילון שהשתתף באליפויות העולם בשחייה ב-2001 וב-2003. אתר האינטרנט הרשמי של הפועל ירושלים שחייני ימק"א ירושלים הצטרפו להתאגדות הפועל, דבר, 19 באוקטובר 1977 שלושה שיאי שחיה למיכל קובין בארה"ב, דבר, 7 במאי 1980 תחרות שחיה היום בירושלים, דבר, 13 בינואר 1981 ליאור בירקאן הפועל ימקא ירושלים - שיפרה אתמול את השיא הלאומי, דבר, 31 במאי 1981 שלושה שיאי שחיה למיכל קובין בארה"ב, דבר, 7 במאי 1980 ערן גרומי - לא מפסיק לשבור שיאים, חדשות, 23 ביולי 1989 אורי טלשיר ויהונתן ליס, נמשך סכסוך בין שתי אגודות השחייה בבירה, באתר הארץ, 2 בספטמבר 2009 איתמר קציר, ליאור בירקאן, מגדולות השחייניות בישראל, מתה בגיל 56, באתר הארץ, 22 במאי 2020 דורון כהן, ב־9.50 התייצב גרומי במסלול, זינק לבריכה ויצא ממנה עם שיא ישראלי, חדשות, 28 ביולי 1992
חשבון בנק

חשבון בנק הוא חשבון המתנהל בבנק, והנוצר כתוצאה מחוזה בין בנק ללקוח. חשבון המאפשר רק יתרת זכות (יתרה חיובית, פלוס בבנק) עשוי להיות מכונה "חשבון חיסכון". חשבון היכול לכלול רק יתרת חובה (יתרה שלילית, מינוס בבנק) עשוי להיות מכונה "חשבון הלוואה". חשבון המאפשר יתרה חיובית או שלילית מכונה "חשבון עובר ושב". חשבון יכול להיות בעל יתרה חיובית – יתרת זכות – כאשר משמעות הדבר היא שהבנק מחזיק את כספו של הלקוח. כאשר החשבון בעל יתרה שלילית – יתרת חובה, המכונה לעיתים גם "אוברדראפט" או "משיכת יתר" – הרי למעשה, הלקוח נטל הלוואה והוא חייב סכום זה לבנק. בעל חשבון יכול להפקיד כסף בחשבונו בדרכים שונות: הפקדת מזומנים בחשבון, באמצעות פקיד בסניף הבנק או באמצעות כספומט, מסוף אוטומטי לשירותי בנקאות. הפקדת המחאה בחשבון, באמצעות פקיד, מעטפת שירות, כספומט או אפליקציה. העברת כספים מחשבון בנק אחר שלו. בהסכמת בעל החשבון יכולים גם אחרים להפקיד כספים בחשבונו, למשל העברת משכורת מחשבון הבנק של המעסיק לחשבונות הבנק של עובדיו. בעל חשבון עשוי למשוך כסף מחשבונו בדרכים שונות: משיכת מזומנים מהחשבון, באמצעות פקיד בסניף הבנק או באמצעות כספומט. מתן הוראה לבנק להעביר כספים מחשבונו לחשבון אחר. מתן המחאה, היא שטר שבו מורה בעל החשבון לשלם מחשבונו כסף לצד ג'. מתן הרשאה לצד ג' להורות על משיכת כספים לזכותו מבעליו של החשבון. בדרך זו מחייבות חברות האשראי את חשבונו של בעל כרטיס אשראי חוץ בנקאי בסכום הקניות שערך באמצעות כרטיסו, וספקים שונים, כגון חברת החשמל, מחייבים את החשבון בגין שירותיהם. על פי סקר הלמ"ס ל-2013, 97% ממשקי הבית בישראל כוללים לפחות אדם אחד שיש לו חשבון בנק. מרבית משקי הבית ללא חשבון בנק הם חלק מהמגזר הערבי. זיהוי חשבון בנק בישראל מורכב משלושה חלקים: מספר בנק: שתי ספרות המזהות את הבנק. דוגמה: 10 הוא מספרו של בנק לאומי. מספר סניף: שלוש ספרות המזהות את הסניף בתוך הבנק. דוגמה: בבנק לאומי סניף 800 הוא הסניף המרכזי. מספר חשבון: עד תשע ספרות המזהות את החשבון בתוך הסניף. להעברת כספים מיידית משמש מספר זה"ב שכולל את פרטי הזיהוי הנ"ל בתוספת שתי ספרות ביקורת ושתי אותיות המזהות את המדינה. בישראל קיים חוק שיקים ללא כיסוי, תשמ"א-1981, הקובע סנקציות שונות על בעלי חשבונות בנק שבהם סורבו עשרה שיקים במשך שנים-עשר חודשים (ובלבד שחלפו חמישה-עשר ימים בין הסירוב הראשון לסירוב האחרון). החשבון ייקרא "חשבון מוגבל" ובעליו ייקרא "לקוח מוגבל". על חשבון מוגבל ולקוח מוגבל מוטלות הגבלות שונות, והוא מפורסם ברשימה שמנהל בנק ישראל. בעלות על נכסים פיננסיים של משקי בית - ממצאים מתוך סקר ארוך טווח 2013, אתר הלמ"ס. מערכת איתור חשבונות מוגבלים.
ארצו-תיאנתי

אֶרצוֹ-תיאנֶתי (בגאורגית: ერწო-თიანეთი) הוא מחוז היסטורי-גאוגרפי קטן במזרח גאורגיה. הוא שוכן לאורך עמק נהר לורי (עובר כיום בשטחי גאורגיה ואזרבייג'ן), בנפת תיאנתי שבמחוז מצחתה מתיאנתי גאורגיה. שם המחוז מורכב משני מחוזות היטוריים קטנים: ארצו (ერწო) בדרום ותיאנתי (თიანეთი) בצפון. המחוז ממוקם למרגלות הדרומיים של הרי הקווקז הגדול. גבולותיו ההיסטוריים הם: פשאבי מצפון, קאחתי מדרום וממזרח ונהר האראגווי ממערב. ארצו-תיאנתי הייתה חלק מסאריסתאוו (דוכסות) קאחתי. המחוז נזכר לראשונה ברשומות הגאורגיות במאה האחת עשרה, בתיאור ניצורה של ממלכת איבריה בידי נינו הקדושה (שנת 330 לערך. בשל מיקומה הגאוגרפי, הייתה, ארצו-תיאנתי, אזור בעל חשיבות אסטרטגית וכלכלית גדולה בימי הביניים. נתיב המסחר שעבר במחוז חיבר את כארתלי עם אלבניה הקווקזית וארמניה. במהלך תקופה זו (בין המאות 6-9) הייתה תיאנתי מאחז רגל שממנו הגדילו שליטי כארתלי את השפעתם הפוליטית והתרבותית על הקווקז הגדול. בתקופת המאבק לאיחודה של גאורגיה במאה ה-10 השתמשה ממלכת אבחזיה בכיבוש תיאנתי כדי להכפיף את ממלכת קאחתי-הרתי לחסותם. במאה ה-13 סבלה אצלו-תיאנתי מהפלישות המונגוליות. עם התפוררותה של הממלכה הגאורגית המאוחדת הפכה ארצו-תיאנתי לסאמואוראבו של ממלכת קאחתי. שטחה היה מושא לסכסוכים תכופים בין ממלכת קאחתי לדוכסות אראגווי. בשנת 1614, הצטמצם מספר תושבי המחוז כתוצאה מפלישה פרסית לממלכת קאחתי. הכפרים שפונו או התפנו אוכלסו מאוחר יותר על ידי מהגרים מהמחוזות ההרריים פשאבי וחבסורתי, שהקשרים הכלכליים עימם היו תמיד חזקים. ההיסטוריה של נפת תיאנתי (בגאורגית) סאמואוראבו (სამოურავო) - מחוז השייך למלך או לאחד מבני משפחתו. חלוקה פנימית של אחוזה פאודלית מימי הביניים שהתקיימה בגאורגיה מתקופת התפרקותה של הממלכה הגאורגית המאוחדת ועד לסיפוחה של גאורגיה לאימפריה הרוסית. ערך זה הוא קצרמר בנושא גאורגיה ובנושא גאוגרפיה של גאורגיה. אתם מוזמנים לתרום לוויקיפדיה ולהרחיב אותו.
נפת תיאנתי

נפת תיאנתי (בגאורגית: თიანეთი მუნიციპალიტეტი, תיאנֶתיס מוניציפליטי) היא נפה במחוז מצחתה מתיאנתי שבגאורגיה. הנפה גובלת מצפון וממערב בנפת דושתי, מדרום-מערב בנפת מצחתה, מדרום-מזרח בנפת סאגרג'ו וממזרח בנפת אחמטה. עד שנת 1917 נכללה באוייזד תיאנתי בפלך טביליסי שבמלכות המשנה של הקווקז. משנת 1921 באוייזד של תיאנתי עד לשנת 1924. משנה זו באוייזד של דושתי עד לשנת 1929. בשנים 1929–1930 נכללה באוייזד של טביליסי, ומשנה זו ראיוני באולקה של טביליסי בנפת ארצו-תיאנתי. משנת 1932 נפה נפרדת. העיסוק העיקרי בנפה הוא חקלאות כפרית. העיר תיאנתי מהווה המרכז המנהלתי של הנפה. יישוב עירוני (דאבא) נוסף בנפה הוא העיירה סיוני. כמו כן ישנן בנפה 80 כפרים המחולקות ל-10 תמי: אָרטַאנִי, אָחַאלסוֹפֶּלִי, זָארִידזֶאֶבִּי, סָאכַּאלָאכַּרִי, זֶ'בּוֹטָה, סָאמוֹנִיאַנתחֶווִי, טוּשוּרֶבִּי, ר'וּלֶלֶבִּי, צֶ'קוּרָאַנתגוֹרִי וחֶבסוּרתסוֹפֶּלִי. בתקופת ימי הביניים היה אזור נפת תיאנתי חלק מהמחוז ההיסטורי ארצו-תיאנתי. מדיה וקבצים בנושא נפת תיאנתי בוויקישיתוף אתר האינטרנט הרשמי של נפת תיאנתי תמי (თემი) היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה מקומית" בישראל או לקומונה בצרפת. דאבא (დაბა) – יישוב עירוני קטן, עיירה. ערך זה הוא קצרמר בנושא גאוגרפיה של גאורגיה. אתם מוזמנים לתרום לוויקיפדיה ולהרחיב אותו.
דרגות כוחות הביטחון וההצלה בישראל

במרבית ארגוני מערכת הביטחון בישראל, וכן בשירותי החירום במדינת ישראל, קיימת היררכיה המצוינת על פי דרגות. הדרגות הן חלק מהמדים של המשרתים בארגונים הנ"ל: הן נתפרות לזרוע או נענדות על הכתף או על צווארון החולצה. דרגות צה"ל דרגות משטרת ישראל דרגות שירות בתי הסוהר דרגות כבאות והצלה בישראל דרגות באתר צה"ל דרגות באתר משטרת ישראל דרגות וסמלים באתר השב"ס דרגות באתר כבאות והצלה דרגות באתר מגן דוד אדום דרגות באתר משמר הכנסת (דרגות בד"א, דרגות קצונה) היסטורית דרגות כוחות הביטחון וההצלה בישראל לפי שנים במד"א שני מסלולי קידום בדרג הלא מנהלי: מתן לחובשים, לעובדי מחקר ולמתרימי דם; ומזר לפרמדיקים ולמתאמי התרמת דם.
בול (פירושונים)

האם התכוונתם ל... בול דואר בול (כתב עת) – כתב עת ישראלי בול – בסלנג: מרכזה של מטרה (מאנגלית: bull's eye) בול פגיעה – משחק לוח (להבדיל מקליעה למטרה) בוֹל – דיקלום הברות לצורך שינון מקצב נגינה על טאבלה במוזיקה הודית בול עץ – פרוסה שנחתכה מגזע עץ בול (סדרת טלוויזיה) – סדרת טלוויזיה ירח בול – שם תנ"כי לחודש חשוון אישים: אוד בול – לוטננט גנרל בחיל האוויר הנורווגי אלן בול (כדורגלן) – כדורגלן אנגלי אלן בול (תסריטאי) – תסריטאי ובמאי אמריקאי אמה בול – סופרת אמריקאית אנה הדוויג בול – מסיונרית אסטונית שסייעה להצלת חייהם של כמה אלפי ילדים יתומים ארמנים, בתקופת רצח העם הארמני בול בול – כדורסלן אמריקאי, בנו של מאנוט בול ג'ון בול – דמות בדיונית המסמלת את אנגליה ג'ון בול (מלחין) – מלחין אנגלי ג'ורג' בול – מתמטיקאי אנגלי ג'ורג' בול – תת-שר החוץ האמריקני ושגריר ארצות הברית באו"ם ג'רלד בול – מהנדס ארטילריה קנדי, מפתח תותח-על הנריק בול – איש עסקים ואיל ספנות נורווגי, מחלוצי חקר אנטארקטיקה טימו בול – שחקן טניס שולחן גרמני לונזו בול – כדורסלן אמריקאי לוסיל בול – בדרנית אמריקנית מאנוט בול – כדורסלן סודני, אביו של בול בול מארק בול – תסריטאי ומפיק קולנוע אמריקאי מייקל בול – שחקן אנגלי פייר בול – סופר צרפתי פמקה בול – אתלטית הולנדית ריצ'רד בול – שחקן אמריקאי בולס
דגל ראוניון

דגל ראוניון הוא דגלה הלאומי של מחוז ראוניון - אי צרפתי הנמצא כ-700 ק"מ מזרחית למדגסקר. המחוז משתמש בדגל צרפת כדגלו הרשמי, למרות שתהליכי ביזור בצרפת הובילו ליצירת מספר דגלים למחוז. לראוניון אין דגל רשמי נפרד, אולם למועצה האזורית של ראוניון (אנ') יש דגל רשמי משלה. מדיה וקבצים בנושא דגל ראוניון בוויקישיתוף דגל ראוניון, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
הפורום לתיאום המאבק באנטישמיות

הפורום לתיאום המאבק באנטישמיות (CFCA) הוא פורום ישראלי ממלכתי העוסק במעקב אחר אירועים אנטישמיים ברחבי העולם, ובתיאום המאבק בתופעה זו עם גופי הממשלה השונים וגופים וארגונים יהודיים ואחרים בעולם. הפורום הוא גוף ייחודי המנטר את תופעת האנטישמיות בעולם כולו. בפורום חברים משרדי ממשלה שונים העוסקים בסוגיה: משרד החוץ, משרד החינוך, משרד ראש הממשלה, משרד ההסברה והתפוצות ומזכירות הממשלה. הפורום מקבל מידע על גילויים אנטישמיים מגורמים שונים, בודק, ומפרסם את המידע בדיווחים שוטפים. הפורום מתכנס מעת לעת לצורך קבלת דיווחים וגיבוש מדיניות למאבק בתופעת האנטישמיות לצורותיה השונות. הפורום מקבל מידע על פעילות אנטישמית ממגוון מקורות, בודק את המידע ומפרסם אותו באתר האינטרנט שלנו, שנבנה כדי להוות כלי נוסף במאבק באנטישמיות. לאתר האינטרנט יש את מאגר הנתונים הגדול ביותר ברשת על אירועים אנטישמיים ברחבי העולם. האתר מתעדכן באירועים, דוחות, תמונות, וידאו-קליפים וסטטיסטיקות על בסיס יומי. האירועים בארכיון נגישים בחתכים שונים כתאריך, מיקום או סוג אירוע. האתר מציע גם מידע על פעילות המתבצעת בתחום המאבק באנטישמיות, מאמרים, סקרים מחקרים ודוחות שנתיים של כל הגופים בעולם המפרסמים דוחות שנתיים בנושא אנטישמיות. אתר האינטרנט הרשמי של הפורום לתיאום המאבק באנטישמיות
מיכאיל סלטיקוב-שצ'דרין

מיכאיל סַלְטִיקוֹב-שְׁצֶ'דְרִין (רוסית: Михаил Евграфович Салтыков-Щедрин;‏ 15 בינואר (כך על פי הלוח היוליאני; על פי הלוח הגרגוריאני: 27 בינואר)‏ 1826, פלך טבר, האימפריה הרוסית – 28 באפריל (על פי הלוח הגרגוריאני: 10 במאי)‏ 1889, סנקט פטרבורג) היה סופר וסאטיריקן רוסי. תומך בתנועות המהפכניות, ובתקופה הסובייטית נחשב אחד ממבשריה. לאחר מותו של נקרסוב היה עורך המגזין "סוברמניק" (רוסית: "בן זמננו"). סַלְטִיקוֹב-שְׁצֶ'דְרִין נולד למשפחת אצילים ותיקה בשם סלטיקוב ביישוב ספאס-אוגול שבנפת קליאזין בגוברניית טבר (כיום נפת טלדום במחוז מוסקבה). בבית כמעט ולא קיבל חינוך מסודר. בגיל 10 נשלח ללמוד במכון לאצילים של מוסקבה, ולאחר מכן נשלח כתלמיד מצטיין לתיכון ("ליצאום") בצארסקויה סלו שנועד לבני משפחות אצילים, בו לפניו למד אלכסנדר פושקין. ב-1844 סיים את התיכון, והיה במקום ה-17 בציוניו. במקביל ללימודיו התחיל לכתוב שירה, אך מכיוון שלא ראה בזה הצלחה עבר לאחר מכן לסיפורת. ב-1844 התחיל לעבוד במשרד הביטחון בתפקיד מזכיר זוטר. יותר מאשר עבודתו במשרד עניינה אותו הספרות והוא פרסם כמה סיפורים, שהמוטיב המרכזי בהם מזכיר את הרעיונות בספריהם של ז'ורז' סאנד וניקולאי גוגול. בתוך ספריו של סלטיקוב הסתתרה גם ביקורת סמויה כנגד השלטון, ונושא מרכזי בהם היה מצבם של העשוקים למיניהם, שעם סבלם הזדהה המחבר. ב-1848 סלטיקוב פוטר ממשרתו ונשלח לגלות בויאטקה לעבוד במשרד מושל המחוז. מ-1850 שימש יועץ למושל ולפי עדותו התייחס ברצינות רבה למשרתו זו. ב-1856 הכיר את האחיות בולטין, אשר להן חיבר את ההיסטוריה של רוסיה ולאחר מכן נשא את אחת האחיות לאשה. בשנה זו גם הותר לו לחזור למולדתו. ב-1868 כתב את "ימים עברו בפושחוניה", יצירה המכילה מידע ביוגרפי מעניין. כמו כן כתב את הספרים הסטיריים: "היסטוריה של עיר אחת" (1870) – אלגוריה סטירית על ההיסטוריה הרוסית ו"האדונים והגברות פומפדור" (1873). החל משנת 1878 כתב בירחון "רישומי מולדת" (Отечественные записки) בעריכת נקרסוב. בתקופה זאת פרסם רבים מספריו הידועים יותר, ביניהם "האדונים גולובליוב", המתאר את התפרקותה של משפחת אצולה רוסית בגלל אופיו הקשה של פאודליזם וכן בגלל חדירת רוחות מהפכניות ברוסיה לתודעת המשפחה. בערוב ימיו נהפך לדמות נערצת בקרב הצעירים, ובמיוחד בקרב האליטה האקדמאית (ה"אינטליגנציה"). בשנותיו האחרונות פרסם אוסף סיפורים ואגדות. סלטיקוב-שצ'דרין מת בסנקט פטרבורג ונקבר בבית קברות וולקוב בחלקת הסופרים ליד הסופר איוואן טורגנב. יצירותיו של סלטיקוב תורגמו לעשרות שפות, אם כי סגנונו המיוחד יוצר קושי למתרגם. בתקופה הסובייטית נחשב אחד ממבשרי הקומוניזם, על שמו נקראו רחובות והספרייה המרכזית בסנקט פטרבורג. מדיה וקבצים בנושא מיכאיל סלטיקוב-שצ'דרין בוויקישיתוף יצירתו של שצ'דרין, בפרויקט גוטנברג מיכאיל סלטיקוב-שצ'דרין, באתר "Find a Grave" (באנגלית) מיכאיל סלטיקוב-שצ'דרין, באתר אנציקלופדיה בריטניקה (באנגלית) כתבי מיכאיל סלטיקוב-שצ'דרין בפרויקט גוטנברג (באנגלית) מיכאיל יבגרפוביץ' סלטיקוב, דף שער בספרייה הלאומית מיכאיל סלטיקוב-שצ'דרין, ברשת החברתית Goodreads מיכאיל סלטיקוב-שצ'דרין, במסד הנתונים הקולנועיים IMDb (באנגלית) מיכאיל סלטיקוב-שצ'דרין, באתר Discogs (באנגלית)
דגל וירג'יניה

דגל מדינת וירג'יניה הוכר בתחילת מלחמת האזרחים האמריקנית ב-31 בינואר 1861. הוא כולל את חותם המדינה על רקע כחול. הדגל כולל סיסמה לטינית "Sic semper tyrannis" (כך תמיד לרודנים). אמירת הסיסמה מיוחסת למרקוס יוניוס ברוטוס בזמן רצח יוליוס קיסר. האישה מייצגת את מדינת וירג'יניה. האיש המשתטח מייצג את הרודנות - ראו כתר מצד ימין. מדיה וקבצים בנושא דגל וירג'יניה בוויקישיתוף דגל וירג'יניה, באתר דגלי העולם (באנגלית) דגל וירג'יניה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
בית הכנסת החדש

בתי כנסת רבים ברחבי העולם זכו לכינוי "בית הכנסת החדש". האם התכוונתם ל... בתי כנסת בגרמניה: בית הכנסת החדש (אפינגן). בית הכנסת החדש (באד קיסינגן). בית הכנסת החדש (ברלין). בית הכנסת החדש (דרזדן) – בית הכנסת החדש של העיר דרזדן. בית כנסת אהל יעקב החדש (מינכן) - בית הכנסת הראשי (מינכן). בתי כנסת בפולין: בית הכנסת החדש (אופולה) – בית הכנסת החדש של העיר אופולה. בית הכנסת החדש (גליביצה) – בית הכנסת החדש של העיר גליביצה. בית הכנסת החדש (ורוצלב) – בית הכנסת החדש של העיר ורוצלב. בית הכנסת החדש (טראנו) – בית הכנסת החדש של העיר טרנאו. בית הכנסת החדש (דומברובה טרנובסקה) – בית הכנסת החדש של העיר דומברובה טרנובסקה אלטנוישול – "בית הכנסת הישן חדש" בפרג שבצ'כיה. ניו וסט אנד סינאגוג – "בית הכנסת החדש של הווסט אנד", אחד מבתי הכנסת הראשונים בלונדון. בית הכנסת החדש (שאנגחאי) – בית הכנסת החדש בשאנגחאי בית הכנסת החדש (שיראז) – בית הכנסת החדש בשיראז בית הכנסת הגדול בית הכנסת הישן
בית הכנסת החדש (ברסלאו)

בית הכנסת החדש בברסלאו (כיום ורוצלב שבפולין) נבנה בין השנים 1865–1872 עבור הקהילה היהודית הליברלית בעיר. בדומה לערים אחרות בגרמניה, הייתה בברסלאו קהילה גדולה מהזרם היהודי ליברלי. בית הכנסת היה אחד מבתי הכנסת הגדולים בגרמניה. המבנה המרכזי היה מעוטר בארבעה מגדלי פינות מצולעים ונמוכים, ובמרכזם כיפה גבוהה. המבנה תוכנן על ידי האדריכל אדווין אופלר, בין השנים 1865-1872. ב-29 בספטמבר 1872, בראש השנה, נערכה חנוכת בית הכנסת על ידי הרב גדליה טיקטין, רב אורתודוקסי, ועל ידי הרב מנואל יואל, רב ליברלי. בית הכנסת תוכנן עבור 2000 מתפללים, והיה בית הכנסת השני בגודלו בגרמניה, שני רק לבית הכנסת בברלין . בית הכנסת נשרף עד היסוד במהלך פוגרום ליל הבדולח בלילה שבין ה-9 בנובמבר ל-10 בנובמבר 1938. מהמבנה המפואר שרדו רק גדרות הברזל המחושל שהיו סביב בית הכנסת. כיום ניצב במקום לוח זיכרון לבית הכנסת ולקהילה היהודית שאיננה, עם כיתוב בעברית, בגרמנית ובפולנית. מדי שנה, ב-9 בנובמבר, נערך במקום טקס לזכר יהודי ברסלאו, בו משתתפים בעיקר תושבי העיר. קהילת יהודי ברסלאו מדיה וקבצים בנושא בית הכנסת החדש בוויקישיתוף ערך זה הוא קצרמר בנושא בתי כנסת ובנושא פולין. אתם מוזמנים לתרום לוויקיפדיה ולהרחיב אותו.
בית הכנסת החדש (אופלן)

בית הכנסת החדש של אוֹפֶּלְן (כיום אוֹפּוֹלֶה שבפולין) שכן באי פָּשֶקֶה (כיום Wyspa Pasieka) שעל נהר אודר, ברחוב האפן. בית הכנסת נבנה בין השנים 1894–1897 ונועד לשמש את הקהילה הרפורמית הגדולה שהתגוררה בעיר. בית הכנסת, שנחנך בשנת 1897 על ידי הרב לאו בק, תוכנן בסגנון נאו-מוּרי על ידי האדריכל היהודי מברסלאו פליקס הנרי, והכיל אולם תפילה בעל 600 מושבים, אולם תפילה קטן, ספרייה קהילתית, ארכיון וחדר ישיבות עבור הנהגת הקהילה. בתחילה הייתה משימתו של האדריכל הנרי, כפי שקיבלהּ ב-1893, להרחיב את בית הכנסת ברחוב הוספיטל, בעיר העתיקה של אופלן. באותן שנים קיבלה הקהילה היהודית במקום החלטה להקים מבנה חדש לבית הכנסת, לאור גידולה המהיר של הקהילה. בית הכנסת הוקם על חלקת אדמה אותה קנתה הקהילה בעמק וילהלם שעל האי פָּשֶקֶה (אי בשובל של נהר אודר), שב-1899 הפך לחלק מן העיר. באביב 1894 החלה בניית המבנה. לביצוע היה אחראי א. שמידט. בגלל בסיס רך ורטוב, בניית בית הכנסת הושלמה רק ב-1897. ביום שני, 21 ביוני 1897, נערך טקס פרידה מבית הכנסת הישן ברחוב הוספיטל, וספרי התורה שהיו בו הוכנסו לבית הכנסת החדש. ב-22 ביוני 1897 נערכה חנוכת בית הכנסת. בית הכנסת נהרס על ידי הנאצים בליל הבדולח, הלילה שבין 9 ו-10 בנובמבר 1938. הנאצים אילצו את רב העיר, האנס הירשברג, להצית במו ידיו את בית הכנסת. ערך מורחב – קהילת יהודי אופולה היהודים הראשונים גרו ככל הנראה באזור העיר אופולה עוד לפני הקמת העיר בשנים 1217-1211. בשנת 1840 הקימה הקהילה היהודית בית כנסת ברחוב הוספיטל. לאחר הקמת בית הכנסת החדש, נמכר בית הכנסת הישן במכירה פומבית לחברה להוצאה לאור ועל כן שרד את ליל הבדולח והשואה. בשנת 2006 הפך בית הכנסת הישן לאולפן טלוויזיה אזורית של TVP3 Opole (גר'). רשויות העיר מונעות פגיעה בצורתו החיצונית של הבניין. בשנת 1885 הקהילה היהודית באופולה הייתה בשיאה מבחינה מספרית ומנתה כ־765 יהודים. לאחר השואה, קהילת יהודי אופולה לא התאוששה. בית הכנסת ברחוב הוספיטל (גר') קהילת יהודי אופולה מדיה וקבצים בנושא בית הכנסת החדש של אופלן בוויקישיתוף Historia społeczności | Wirtualny Sztetl, sztetl.org.pl ערך זה הוא קצרמר בנושא בתי כנסת ובנושא פולין. אתם מוזמנים לתרום לוויקיפדיה ולהרחיב אותו.
דגל דקוטה הצפונית

דגל מדינת דקוטה הצפונית הוא למעשה הדגל תחתיו לחמו יחידות מדינת דקוטה הצפוניתבשנת 1898 בפיליפינים במהלכה של מלחמת ארצות הברית נגד ספרד (ששלטה אז בין השאר בפיליפינים). הדגל הוגדר בחוק ב-3 במרץ 1911, אך הגדרת החוק לא קבעה את הצבע המדויק. בשנת 1943 נקבעה צורת הדגל סופית בהתאם לדגל הנמצא במרכז המורשת בביסמרק, דקוטה הצפונית. במרכז הדגל נמצא עיט, האוחז ברגליו ענף ענבים וענף זית. במקור שלו אוחז העיט סרט עליו כתוב "E Pluribus Unum" (מתוך רבים אחד), סיסמה ששימשה את ארצות הברית מראשיתה, ושמשמעותה הוא שהרוב נוצר מאחד: ריבוי המדינות נוצר ממדינה אחת, וריבוי אנשים מביא לאומה אחת. מדיה וקבצים בנושא דגל דקוטה הצפונית בוויקישיתוף דגל דקוטה הצפונית, באתר דגלי העולם (באנגלית) דגל דקוטה הצפונית באתר האגודה ההיסטורית של מדינת דקוטה הצפונית (באנגלית) דגל דקוטה הצפונית, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דגל דקוטה הדרומית

דגל מדינת דקוטה הדרומית הוא דגל כחול עם חותם המדינה במרכז. הצבע הכחול מייצג שמים, החותם לבן והעיגול סביבו מהווה שמש. סביב החותמת כתוב "הדקוטה הדרומית" ו-" מדינת הר ראשמור". הר זה הוא הפארק הלאומי בו ממוקם מונומנט לזכר מספר נשיאים: ג'ורג' וושינגטון, תומאס ג'פרסון, אברהם לינקולן ו-תאודור רוזוולט. מדיה וקבצים בנושא דגל דקוטה הדרומית בוויקישיתוף דגל דקוטה הדרומית, באתר דגלי העולם (באנגלית) דגל דקוטה הדרומית, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
כפיר אדרי

כפיר אדרי (נולד ב-12 באוקטובר 1976) הוא כדורגלן עבר ישראלי ששיחק כקשר ומגן שמאלי, וכיום מנכ"ל בית"ר ירושלים. אדרי נולד בדימונה ושיחק בקבוצות הנוער של המועדון עד שעלה לבוגרים בגיל 19. בפתיחת עונת 1998/1999 עבר למכבי תל אביב וכבר בעונתו הראשונה כבש 6 שערים, וסייע לקבוצה לזכות בגביע הטוטו. בתום עונה זו התפוצצה פרשה שזכתה לכינוי "פרשת האפדרין". בבדיקת סמים שגרתית שנערכה לאחר משחק האליפות בין הפועל חיפה לקבוצתו של אדרי, מכבי תל אביב, התגלה בגופו של אדרי סם ממריץ מסוג אפדרין (מקבוצת האמפטמינים). בעקבות כך, ספגה קבוצתו עונש של הפחתה של 4 נקודות ליגה וקנס של 100 אלף ש"ח. אדרי הורחק ל-6 משחקים, ואילו מאמן הכושר של הקבוצה גיא עזורי, אשר סיפק את התרופה, הורחק לשנתיים מהמגרשים. בקיץ 2000 עזב אדרי את מכבי תל אביב, ועבר לשחק במ.ס. אשדוד, כחלק מהעסקה בה עבר ברוך דגו למכבי תל אביב. כעבור שנה עבר אדרי לשחק במדי העולה החדשה לליגת העל, הפועל באר שבע, ובעונה שלאחר מכן עבר לשחק בבית"ר ירושלים. לקראת עונת 2003/2004 הצטרף אדרי לקבוצת הפועל תל אביב. ב-29 באוגוסט 2003 כבש את שערו הראשון בקבוצה, בניצחון 0–2 על בננטס ירוואן במסגרת מוקדמות גביע אופ"א. בעונתו הראשונה בקבוצה כבש 6 שערי ליגה ובישל שער אחד, ובעונה שלאחר מכן רשם 4 שערים ו-3 בישולים, אך איבד בהדרגה את מקומו בסגל הקבוצה. בסך הכל שיחק אדרי שנתיים בהפועל תל אביב, וכבש במדיה 14 שערים בכל המסגרות. בקיץ 2005 שוחרר אדרי מהפועל תל אביב ועבר לשחק במכבי פתח תקווה. בעונה שלאחר מכן עבר למכבי הרצליה, וזכה עמה בגביע הטוטו. בקיץ 2007 עבר לשחק בקבוצת הפועל כפר סבא, אך לאחר ששיחק 2 משחקי ליגה בלבד במדיה, שוחרר מהקבוצה וחזר לשחק בהרצליה עד תום העונה. לקראת עונת 2008/2009 חתם אדרי בבני יהודה תל אביב. בעונתו השנייה בקבוצה העפיל עמה לגמר גביע המדינה, בו הפסידה הקבוצה 1–3 להפועל תל אביב. בתום עונת 2013/2014 ירד עם בני יהודה לליגה הלאומית. בעונת 2014/2015 שותף בחמישה משחקים בלבד בכל המסגרות, ובסופה העפיל עם הקבוצה בחזרה לליגת העל ופרש ממשחק פעיל. לאחר פרישתו מונה אדרי למנכ"ל קבוצת בני יהודה. לקראת סוף עונת 2016/2017 מונה אדרי למאמנה הזמני של קבוצת בני יהודה. אדרי הוביל את הקבוצה להישארות בליגה וב-25 במאי 2017 זכה עם בני יהודה בגביע המדינה, לאחר ניצחון בפנדלים על מכבי תל אביב במשחק הגמר. ב-16 באוגוסט 2022 מונה למנכ"ל בית"ר ירושלים. מכבי תל אביב גביע הטוטו: 1998/1999 מכבי הרצליה גביע הטוטו: 2006/2007 בני יהודה תל אביב גביע המדינה: 2016/2017 מדיה וקבצים בנושא כפיר אדרי בוויקישיתוף כפיר אדרי, באתר ההתאחדות לכדורגל בישראל כפיר אדרי, באתר Transfermarkt כפיר אדרי, באתר WorldFootball.net כפיר אדרי, באתר FootballDatabase.eu פרופיל המאמן, באתר Transfermarkt ליאת רון, ריאיון עם כפיר אדרי בעקבות "פרשת האפדרין", באתר nrg מעריב, ‏10 באוגוסט 2001 אליענה שפר, אדרי: צריך לצאת מהבינוניות, אבל גם לזכור איפה היינו, באתר nrg מעריב, ‏3 בפברואר 2009 יניב טוכמן, שכונת פאר: גלבאן ואדרי מדברים, באתר nrg מעריב, ‏19 באוגוסט 2012
דגל טקסס

דגל טקסס, הידוע גם כ"דגל הכוכב הבודד", הוצע לקונגרס של רפובליקת טקסס ב-28 בדצמבר 1838 ואושר ב-24 בינואר 1839. גם לאחר שטקסס צורפה לארצות הברית כמדינה ה-28, ב-29 בדצמבר 1845, לא שונה הדגל. הדגל כולל שני פסים אופקיים, העליון לבן והתחתון אדום, ופס כחול צמוד לתורן עם כוכב לבן. הצבעים מסמלים: כחול – נאמנות לבן – טוהר אדום – גבורה דגל טקסס דומה לדגל צ'ילה. עם זאת, לדגל צ'ילה יש קנטון כחול עם כוכב לבן ולא כל צידו השמאלי כחול, כאשר הפס האדום התחתון מתחיל מתחת לקנטון. מדיה וקבצים בנושא דגל טקסס בוויקישיתוף דגל טקסס, באתר דגלי העולם (באנגלית) דגל טקסס, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא ארצות הברית. אתם מוזמנים לתרום לוויקיפדיה ולהרחיב אותו.
דגל מיזורי

דגל מדינת מיזורי עוצב על ידי גברת מרי אליזבט אוליבר, אשת סנטור המדינה, בשנת 1913. הדגל אושר ולא שונה מאז. הדגל כולל שלושה פסים אופקיים בצבעים אדום, לבן וכחול. הם מסמלים אומץ, טוהר, ערנות וצדק. הצבעים גם מסמלים שמדינת מיזורי הייתה פעם חלק מרכישת לואיזיאנה. במרכז הפס הלבן ממוקמת החותמת של המדינה. סביב החותמת 24 כוכבים המסמלים את מדינת מיזורי כמדינה ה-24 של ארצות הברית. מדיה וקבצים בנושא דגל מיזורי בוויקישיתוף דגל מיזורי, באתר דגלי העולם (באנגלית) דגל מיזורי, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.